Oficiālais Vēstnesis L 311 , 17/11/1988 Lpp. 0023 - 0024

Speciālizdevums somu valodā: Nodaļa 2 Sējums 6 Lpp. 0242

Speciālizdevums zviedru valodā: Nodaļa 2 Sējums 6 Lpp. 0242



Komisijas Regula (EEK) Nr. 3564/88 (1988. gada 16. novembris) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistisko nomenklatūru un par kopīgiem muitas tarifiem, kurā jaunākie grozījumi izdarīti ar Regulu (EEK) Nr. 1315/88 [2], un jo īpaši tās 9. pantu, tā kā, lai nodrošinātu minētajai regulai pievienotās kombinētās nomenklatūras vienādu piemērošanu, jānosaka pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie noteikumi par kombinētās nomenklatūras interpretāciju un tie attiecas arī uz jebkuru citu nomenklatūru, kas daļēji vai pilnībā balstās uz to vai ar ko pievieno jebkādus papildu apakšpunktus un kas ir izveidota ar īpašiem Kopienas noteikumiem, lai piemērotu tarifus vai citus ar preču tirdzniecību saistītus pasākumus; tā kā, ievērojot minētos vispārīgos noteikumus, šai regulai pievienotās tabulas 1. ailē uzskaitītās preces jāklasificē atbilstoši 2. ailē norādītajiem attiecīgajiem KN kodiem, pamatojoties uz 3. ailē minētiem iemesliem; tā kā Nomenklatūras komiteja tās priekšsēdētāja noteiktā termiņā nav sniegusi atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces tagad kombinētajā nomenklatūrā klasificē atbilstoši minētās tabulas 2. ailē norādītajiem attiecīgajiem KN kodiem. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 16. novembrī Komisijas vārdā — priekšsēdētāja vietnieks Cockfield [1] OV L 256, 7.9.1987., 1. lpp. [2] OV L 123, 17.5.1988., 2. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Porainie paneļi, kuru minimālais izmērs ir 75 cm × 100 cm (30 collas × 40 collas) un kopējais biezums 9,6 mm (3,8 collas), izgatavoti no plāksnes un paplašinātā polistirēna, kura aptuvenais biezums ir 9,5 mm, no abām pusēm pārklāts ar papīra vai kartona loksni. | 39211100 | Klasifikācija ir noteikta pēc vispārīgo normu 1., 3.b) un 6. noteikuma un pēc KN kodu 3921 un 39211100 apraksta. Produktus nevar klasificēt 48. nodaļā; to būtiskās īpašības nosaka pēc plastmasas, kas piešķir šim izstrādājumam fiziskās īpašības, it īpaši tā stiprību, bet papīram ir tikai sekundāra loma. | 2.Porainie paneļi, kuru minimālais izmērs ir 80 cm × 100 cm (32 collas × 40 collas) un kopējais biezums 3,2 mm (1/8 collas), sastāv no paplašinātā polistirēna kārtas ar aptuveno biezumu 3,1 mm, no abām pusēm pārklāts ar kaolīna papīru vai kartonu, kas nesatur mehāniskā procesa rezultātā iegūtās šķiedras un kura svars pārsniedz 150 g/m2. | 48101200 | Klasifikācija ir noteikta pēc vispārīgo normu 1., 3.b) un 6. noteikuma, pēc 48. nodaļas 7. juridiskās piezīmes un pēc KN kodu 4810 un 48101200 apraksta. Šis produkts nav pieskaitāms 39. nodaļai; tā patieso raksturu nosaka papīrs vai kartona elements, bet plastmasas slānis kalpo vienīgi kā armatūra. | 3.29 × 10 cm lielas vekseļu formas, kas ir saliktas kopā pa 100. Formas, kurās atstāts laukums virsrakstiem un kurās ir drukāts teksts, paredzēts aizpildīt ar roku vai ar rakstāmmašīnu. | 49070099 | Klasifikācija ir noteikta pēc vispārīgo normu 1. un 6. noteikuma un pēc KN kodu 4907 un 19070099 apraksta. Šīs preces minētas Harmonizētās sistēmas skaidrojošās piezīmēs attiecībā uz pozīciju 4907 (burts E). | --------------------------------------------------